Ernst Lindemann

Ernst Lindemann (født 28. mars 1894 i Altenkirchen i Tyskland, død 27. mai 1941 i Nord-Atlanteren) var en tysk marineoffiser. Han var kaptein på slagskipet «Bismarck» under andre verdenskrig, og gikk ned med skipet i kamp mot britene i mai 1941. Han deltok også i første verdenskrig.

Lindemann døde i strid.

 Liv og virke 
Lindemann gikk inn i den tyske keiserlige marine i 1913, og deltok under første verdenskrig som artillerioffiser på skipene SMS «Elsaß» og SMS «Schleswig-Holstein». I mellomkrigstiden arbeidet Lindemann med utdanning, og ble etterhvert sjef for utdanningsavdelingen til Kriegsmarines overkommando. Han fikk graden Kapitän zur See i 1938.

I august 1940 ble Lindemann utnevnt til kaptein på «Bismarck». Under Lindemanns ledelse fikk blant annet «Bismarck» senket det britiske skipet HMS «Hood». Etter at massive britiske styrker ble satt inn i kampen mot «Bismarck» ble skipet senket den 27. mai 1941. De faktiske omstendighetene rundt Lindemanns død er noe uklare, og det er ikke klart om han gikk ned med skipet eller ble drept av britisk ild like i forkant.

Posthumt ble Lindemann tildelt Jernkorsets ridderkors. Han hadde tidligere fått både Jernkorset av første og annen klasse.

 Referanser 

Kategori:Personer fra Landkreis Altenkirchen
Kategori:Tyske marineoffiserer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Mottakere av Jernkorset (1914)
Kategori:Mottakere av Jernkorsets ridderkors
Kategori:Tysk militærpersonell (Marinen i Keiserrike)
Kategori:Tysk militærpersonell (Marinen i Reichswehr)
Kategori:Tysk militærpersonell (Marinen i Wehrmacht)
Kategori:Tysk militærpersonell drept i andre verdenskrig